Občianske združenie OZ Podaj Pomoc.  
Občianske združenie OZ Podaj Pomoc, je nezisková organizácia, ktorá sa zameriava na pomoc ľuďom v núdzi. V roku 2023 sme pokračovali v našej činnosti a poskytli sme pomoc viac ako 60 rodinám, viac ako stovke deťom. Podarilo sa nám vyzbierať a odovzdať spolu 4763€ na príbehy, ktoré boli úspešne poslané rodinke. Momentálne máme ešte 6 aktívnych príbehov a dokopy zatiaľ vyzbieraných 4841€. Nové príbehy už netrpezlivo čakajú na ich zverejnenie...

Náš projekt Euro Nádeje momentálne podporuje stále viac a viac dobrých ľudí. V tejto chvíli tam je našporených 850€. Z tohto projektu sme ako každý rok financovali aj naše dokonalé Vianoce, na ktoré sme spotrebovali 600€ na nákup poukážok do OD Tesco, 148€ na nákup hračiek, 45€ na splnenie jedného želania (Dorka – balančná lopta) a na tankovanie 133€. Všetko ostatné sme získali a rozdali len vďaka dobrým ľuďom a ešte lepším sponzorom, za čo sme nesmierne vďační. Aj tento rok sme boli nominovaní na ocenenie Srdce na dlani 2023, vyhrať sa nám síce nepodarilo, no o to viac sa tešíme z toho, že vieme že našu prácu si niekto váži. Nakoniec sme ale jedno ocenenie získali a to Zlatá firma 2023, je to ocenenie pre firmy, ktoré sú najlepšie hodnotené zákazníkmi a ktoré získajú aspoň 75% pozitívnej spätnej väzby od zákazníkov, sa stávajú laureátmi Zlatej firmy.

Ciele a naše poslanie:  
Cieľom OZ Podaj Pomoc je pomáhať ľuďom v núdzi, ktorí sa ocitli v nepriaznivej životnej situácii. Cieľom tohto projektu je teda poskytnúť pomoc (či už finančnú alebo materiálnu). Vierohodnosť je overovaná našim tímom. Náš portál nestrháva žiadne poplatky za poskytnutú pomoc, ako to môže byť zvykom. Veríme, že nezištná pomoc je tá jediná správna pomoc. Čas, ktorý sme vynaložili na to všetko bol veľký, no napriek tomu neľutujeme nič. Podarili sa veľké veci a tie najväčšie, sa ešte len podaria... No a takýto bol rok 2023.  
Aj v roku 2024 budeme pokračovať v našej činnosti a pomáhať detičkám a rodinám v núdzi. Veríme, že každý si zaslúži mať príležitosť na lepší a plnohodnotný život. Zároveň, tento rok prvý krát budeme poberať 2% z daní, preto veríme, že sa nám čoskoro podarí splniť náš najväčší sen a to otvorenie multifunkčného centra pre choré detičky. Vopred každému ďakujeme za vašu podporu pri uskutočnení nášho cieľa.

Ďakujeme z celého srdca všetkým našim podporovateľom,  
ktorí nám pomáhajú šíriť dobro, pomoc a nádej.  
S pozdravom,  
Tím OZ Podaj Pomoc  
a  
Tomáš Berka  
Zakladateľ a predseda združenia,  
OZ Podaj Pomoc